Vladimirs Malahovs (šahists)

Vladimirs Malahovs (; dzimis  Ivanovā) ir Krievijas starptautiskais lielmeistars šahā (1998).

 Biogrāfija 
1992. gadā Duisburgā izcīnījis sudraba medaļu Pasaules junioru šaha čempionātā U12 vecuma grupā, bet 1993. gadā Bratislavā uzvarējis Pasaules junioru šaha čempionātā U14 vecuma grupā. Divus gadus pēc kārtas uzvarējis Budapeštas starptautiskajos šaha turnīros (1995, 1996). 1998. gadā uzvarējis Minskas, bet 2000. gadā Dženovas starptautiskajos šaha turnīros.

Divas reizes piedalījies Pasaules šaha čempionātos pēc izslēgšanas sistēmas, kuros abas reizes izstājies 2. kārtā (2000, 2004).2000 FIDE Knockout Matches 2003. gadā Stambulā izcīnījis sudraba medaļu Eiropas individuālajā šaha čempionātā.4th European Individual Chess Championship 2003 2005. gadā Hantimansijskā Pasaules kausa izcīņā šahā ierindojies 11. vietā un iekļuvis Pasaules šaha čempiona izcīņas cikla pretendentu mačos.2005 World Cup 2007. gadā Elistā pretendentu maču 1. kārtā piekāpies Aleksandram Griščukam.

Divas reizes uzvarējis Eiropas šaha klubu kausa izcīņā: 2001. gadā Noriļskas kluba Norilsky Nikel sastāvā,OlimpBase :: 17th European Chess Club Cup, Panormo 2001,  Norilsky Nikel Norilsk bet 2008. gadā Sverdlovskas apgabala kluba Ural sastāvā.OlimpBase :: 24th European Chess Club Cup, Halkidiki 2008,  Ural Sverdlovsk region 2007. un 2008. gadā Helsingērā uzvarējis starptautiskajā šaha festivālā Politiken Cup. 2009. gadā Budvā (Melnkalne) izcīnījis sudraba medaļu Eiropas individuālajā šaha čempionātā, bet 2012. gadā Plovdivā kļuvis par šī turnīra bronzas laureātu.

2025. gada oktobrī Maskavā ierindojies 7. vietā Krievijas šaha čempionāta superfinālā.78 Чемпионат России по шахматам среди мужчин

Pārstāvējis Krievijas komandu lielākajos komandu šaha turnīros:
 Pasaules šaha olimpiādē piedalījies 2010. gadā un komandu vērtējumā izcīnījis sudraba medaļu;OlimpBase :: Men's Chess Olympiads :: Vladimir Malakhov
 Pasaules komandu šaha čempionātā piedalījies 2010. gadā un gan komandu, gan individuālajā vērtējumā izcīnījis zelta medaļas.OlimpBase :: World Men's Team Chess Championship :: Vladimir Malakhov

Par panākumiem turnīros FIDE 1995. gadā Malahovam piešķīrusi starptautiskā meistara (IM), bet 1998. gadā - starptautiskā lielmeistara (GM) nosaukumu.

2004. gadā beidzis Maskavas Valsts universitātes fizikas fakultāti. Strādājis atomfizikas nozarē.

 Atsauces 

 Ārējās saites 

Kategorija:1980. gadā dzimušie
Kategorija:Ivanovas apgabalā dzimušie
Kategorija:Krievijas šahisti
Kategorija:Krievijas Nopelniem bagātie sporta meistari